ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์การกำกับดูแลการทดลองประกอบกิจการวิทยุกระจายเสียงพ.ศ. ๒๕๕๖ โดยที่เป็นการสมควรให้มีหลักเกณฑ์การกำกับการทดลองประกอบกิจการเพื่อกำกับดูแลการทดลองประกอบกิจการวิทยุกระจายเสียงให้เป็นไปด้วยความเรียบร้อยอาศัยอำนาจตามมาตรา ๒๗ (๓) (๔) (๕) (๖) (๑๐) (๑๓) (๑๕) (๑๖) (๒๔)(๒๕) มาตรา ๓๔ และมาตรา ๓๗แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ มาตรา ๕ มาตรา ๗ มาตรา ๘ มาตรา ๙มาตรา ๑๐ มาตรา ๑๑ มาตรา ๑๒ มาตรา ๑๓ มาตรา ๑๔ มาตรา ๑๕ มาตรา ๑๖ มาตรา ๒๑ มาตรา๒๒ มาตรา ๒๓ มาตรา ๒๔ มาตรา ๒๙ มาตรา ๓๐ มาตรา ๓๓ มาตรา ๓๔ มาตรา ๓๕ มาตรา ๓๖มาตรา ๓๗ มาตรา ๓๘ และมาตรา ๕๓ แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ อันมีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๖ มาตรา ๔๓ มาตรา ๔๕ มาตรา ๔๖ และมาตรา ๔๗ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์การกำกับดูแลการทดลองประกอบกิจการวิทยุกระจายเสียงไว้ดังต่อไปนี้ข้อ ๑ ประกาศนี้เรียกว่า ประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์การกำกับดูแลการทดลองประกอบกิจการวิทยุกระจายเสียงพ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบข้อบังคับหรือคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๔ ในประกาศนี้การทดลองประกอบกิจการ หมายความว่าการประกอบกิจการวิทยุกระจายเสียงประเภทกิจการบริการสาธารณะ กิจการบริการชุมชนกิจการทางธุรกิจ ด้วยวิธีการทดลองออกอากาศผู้ทดลองประกอบกิจการ หมายความว่าผู้ได้รับสิทธิทดลองประกอบกิจการวิทยุกระจายเสียงตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่อง หลักเกณฑ์การอนุญาตทดลองประกอบกิจการวิทยุกระจายเสียงพ.ศ. ๒๕๕๕สถานี หมายความว่าสถานที่ที่ใช้สำหรับทำการทดลองส่งข่าวสารสาธารณะหรือรายการของการประกอบกิจการวิทยุกระจายเสียงไม่ว่าจะเป็นการส่งผ่านโครงข่ายของตนเองหรือของผู้อื่นก็ตามภาษาราชการ หมายความว่าภาษาที่ใช้สื่อสารในราชการรายการ หมายความว่าเนื้อหาที่ผลิตขึ้นเพื่อให้บริการกระจายเสียงที่มิใช่โฆษณาโดยผลิตขึ้นเองหรือจัดหาจากผู้อื่นผังรายการ หมายความว่าข้อมูลแสดงรายการที่มีการกำหนดเวลาเพื่อใช้สำหรับการทดลองประกอบกิจการกระจายเสียงของสถานีโฆษณา หมายความว่าโฆษณาตามกฎหมายว่าด้วยการคุ้มครองผู้บริโภค และการกระทำไม่ว่าด้วยวิธีการใด ๆให้ประชาชนได้เห็น หรือรับทราบสรรพคุณ คุณประโยชน์ หรือคุณภาพของผลิตภัณฑ์ที่เกี่ยวข้องทั้งทางตรงและทางอ้อมเพื่อประโยชน์ในการแสวงหากำไรในทางธุรกิจโดยให้รวมถึงการบริการทางธุรกิจที่มีลักษณะเช่นเดียวกับการโฆษณาการหารายได้ หมายความว่าการรับการสนับสนุนการประกอบกิจการของแต่ละประเภท การทดลองประกอบกิจการโดยวิธีการอุดหนุน หรือการบริจาค หรือการโฆษณา หรือโดยวิธีการอื่นใด ซึ่งมิใช่การกระทำอย่างหนึ่งอย่างใดที่มีลักษณะครอบงำการประกอบกิจการและที่ไม่ขัดต่อวัตถุประสงค์การทดลองประกอบกิจการแต่ละประเภทการบริจาค หมายความว่าการให้เงิน ทรัพย์สิน หรือสิ่งอื่นใดแก่สถานีที่มิใช่การสนับสนุนรายการใดโดยเฉพาะโดยไม่มีการกำหนดเงื่อนไขการให้ซึ่งอาจเกิดจากการเชิญชวน ระดมทุน เป็นต้นการอุดหนุน หมายความว่าการให้เงิน ทรัพย์สิน หรือสิ่งอื่นใดแก่สถานีที่มิใช่การสนับสนุนรายการใดโดยเฉพาะโดยต้องไม่มีวัตถุประสงค์ที่ขัดต่อการทดลองประกอบกิจการบริการชุมชนหรือการอุดหนุนจากกองทุนวิจัยและพัฒนากิจการกระจายเสียง กิจการโทรทัศน์และกิจการโทรคมนาคมเพื่อประโยชน์สาธารณะ แล้วแต่กรณีภัยพิบัติหรือเหตุฉุกเฉิน หมายความว่าเหตุใด ๆ อันอาจเกิดขึ้น หรือเกิดขึ้นและคาดหมายได้ว่าเหตุดังกล่าวอาจจะก่อให้เกิดความเสียหายในชีวิต ทรัพย์สิน สิทธิหรือเสรีภาพของประชาชนในวงกว้าง และให้หมายถึงสาธารณะภัยต่าง ๆตามกฎหมายว่าด้วยป้องกันและบรรเทาสาธารณะภัยด้วยผู้อำนวยการสถานี หมายความว่าผู้มีหน้าที่ในการควบคุมดูแลการทดลองประกอบกิจการให้เป็นไปตามที่ได้รับอนุญาตและจะต้องเป็นผู้รับผิดชอบดูแลการจัดรายการ การดำเนินรายการและการให้บริการหรือส่งกระจายเสียงของสถานีให้เป็นไปตามที่ได้รับอนุญาตคณะกรรมการ หมายความว่าคณะกรรมการกิจการกระจายเสียงและกิจการโทรทัศน์พนักงานเจ้าหน้าที่ หมายความว่าผู้ซึ่งคณะกรรมการแต่งตั้งให้ปฏิบัติหน้าที่ตามประกาศนี้สำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติแบบรับรอง[๒] หมายความว่าแบบรับรองการปฏิบัติตามเงื่อนไขการทดลองประกอบกิจการตามที่คณะกรรมการกำหนดค่าดำเนินการ[๓] หมายความว่าค่าดำเนินการของสำนักงานในการพิจารณาต่ออายุการทดลองประกอบกิจการหรือคำขอรับใบอนุญาตทดลองประกอบกิจการตามอัตราที่คณะกรรมการกำหนดข้อ ๕ ให้คณะกรรมการเป็นผู้มีอำนาจตามประกาศนี้ในกรณีที่มีปัญหาเกี่ยวกับการปฏิบัติตามประกาศนี้ให้คณะกรรมการเป็นผู้วินิจฉัยชี้ขาดโดยคำวินิจฉัยของคณะกรรมการให้ถือเป็นที่สุดหมวด ๑บททั่วไป ข้อ ๖ ผู้ทดลองประกอบกิจการจะต้องประกอบกิจการด้วยตนเองและถือเป็นสิทธิเฉพาะตัว จะโอนแก่กันมิได้โดยการแบ่งเวลาให้ผู้อื่นดำเนินรายการให้ปฏิบัติตามหลักเกณฑ์และวิธีการที่คณะกรรมการกำหนดข้อ ๗[๔] ผู้ทดลองประกอบกิจการจะต้องมีคุณสมบัติครบถ้วนตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕และมีมาตรฐานทางเทคนิคตามที่กำหนดในภาคผนวก ค ภาคผนวก ง ภาคผนวก จ ภาคผนวก ฉ ภาคผนวกช ภาคผนวก ซ แนบท้ายประกาศนี้ ตลอดระยะเวลาของการทดลองประกอบกิจการข้อ ๘ ให้ผู้ทดลองประกอบกิจการจัดให้มีป้ายชื่อสถานีวิทยุกระจายเสียงที่ได้รับอนุญาตให้ทดลองประกอบกิจการโดยจะต้องแสดงให้สาธารณชนเห็น ณ ที่ตั้งดำเนินการอย่างชัดเจนการทดลองประกอบกิจการต้องกำกับให้มีการประกาศชื่อสถานี คลื่นความถี่เวลาออกอากาศ ชื่อผู้ดำเนินรายการตามผังรายการที่ได้แจ้งต่อคณะกรรมการหรือพนักงานเจ้าหน้าที่และหมายเลขโทรศัพท์ที่ติดต่อได้ด้วยภาษาราชการในช่วงต้นชั่วโมงและสามสิบนาทีถัดไปที่ดำเนินการออกอากาศข้อ ๙[๕] การทดลองประกอบกิจการให้มีระยะเวลาไม่เกินหนึ่งปีนับตั้งแต่วันที่ได้รับอนุญาตทดลองประกอบกิจการผู้ทดลองประกอบกิจการจะต้องยื่นต่ออายุการทดลองประกอบกิจการล่วงหน้าก่อนวันที่อายุใบอนุญาตเดิมสิ้นสุดลงไม่น้อยกว่าหนึ่งร้อยยี่สิบวันโดยให้ยื่นแบบรับรองและเอกสารหลักฐานประกอบการพิจารณาพร้อมทั้งชำระค่าดำเนินการตามอัตราที่คณะกรรมการกำหนดในภาคผนวก ขแนบท้ายประกาศนี้ต่อพนักงานเจ้าหน้าที่ ทั้งนี้ผู้ยื่นต่ออายุการทดลองประกอบกิจการจะต้องไม่อยู่ในระหว่างการถูกบังคับตามคำสั่งให้ระงับการออกอากาศของคณะกรรมการผู้ทดลองประกอบกิจการที่ยื่นต่ออายุการทดลองประกอบกิจการภายในระยะเวลาตามวรรคสองให้ออกอากาศต่อไปได้จนกว่าคณะกรรมการหรือพนักงานเจ้าหน้าที่จะมีคำสั่งไม่อนุญาตกรณีผู้ทดลองประกอบกิจการที่อายุใบอนุญาตสิ้นสุดลงหากประสงค์จะทดลองประกอบกิจการอีกให้ยื่นแบบคำขอทดลองประกอบกิจการพร้อมชำระเงินเพิ่มในอัตราร้อยละยี่สิบต่อเดือนของจำนวนค่าดำเนินการนับตั้งแต่วันที่อายุใบอนุญาตสิ้นสุดลงจนถึงวันที่ยื่นแบบคำขอทดลองประกอบกิจการโดยเศษของเดือนให้นับเป็นหนึ่งเดือนการยื่นคำขอรับใบอนุญาตทดลองประกอบกิจการตามวรรคนี้ให้ดำเนินการให้แล้วเสร็จภายในหกเดือนนับตั้งแต่วันที่อายุใบอนุญาตสิ้นสุดลงกรณีผู้ทดลองประกอบกิจการที่อายุใบอนุญาตสิ้นสุดลงไม่ดำเนินการยื่นแบบคำขอทดลองประกอบกิจการภายในระยะเวลาที่กำหนดในวรรคสี่หรือตามที่คณะกรรมการกำหนดให้สิทธิในการยื่นคำขอทดลองประกอบกิจการตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์การอนุญาตทดลองประกอบกิจการวิทยุกระจายเสียงและหลักเกณฑ์การกำกับดูแลการทดลองประกอบกิจการวิทยุกระจายเสียงสิ้นสุดลงทันทีการยื่นต่ออายุการทดลองประกอบกิจการและการยื่นคำขอรับใบอนุญาตทดลองประกอบกิจการให้ปฏิบัติตามภาคผนวกก แนบท้ายประกาศนี้ และประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติว่าด้วยหลักเกณฑ์การอนุญาตทดลองประกอบกิจการวิทยุกระจายเสียง แล้วแต่กรณีการพิจารณาต่ออายุการทดลองประกอบกิจการและคำขอรับใบอนุญาตทดลองประกอบกิจการให้เป็นไปตามที่กำหนดในภาคผนวกก แนบท้ายประกาศนี้ข้อ ๑๐[๖] การเปลี่ยนแปลงข้อมูลการทดลองประกอบกิจการให้ดำเนินการ ดังนี้(๑)แจ้งรายละเอียดการเปลี่ยนแปลงข้อมูลเป็นลายลักษณ์อักษร พร้อมเอกสารหลักฐานประกอบ เพื่อให้คณะกรรมการทราบภายในสิบห้าวันนับแต่วันที่มีการเปลี่ยนแปลงในกรณีการเปลี่ยนแปลงข้อมูล ดังต่อไปนี้(ก)ชื่อนิติบุคคลหรือกลุ่มคน(ข)ผู้มีอำนาจกระทำการแทนนิติบุคคลหรือกลุ่มคน(ค)ผู้ถือหุ้นหรือหุ้นส่วน(ง)สมาชิกกลุ่มคน(จ)ที่ตั้งนิติบุคคลหรือกลุ่มคน(ฉ)ตัวแทนหรือผู้รับมอบอำนาจจากผู้มีอำนาจกระทำการแทนนิติบุคคลหรือกลุ่มคนการเปลี่ยนแปลงตาม(๑) (ค)จะกระทำได้ต่อเมื่อผู้ถือหุ้นหรือหุ้นส่วนเดิมที่ได้รับอนุญาตทดลองประกอบกิจการครั้งแรกยังคงมีสัดส่วนการถือหุ้นคงเหลือมากกว่ากึ่งหนึ่งของจำนวนหุ้นทั้งหมดและผู้ถือหุ้นหรือหุ้นส่วนรายใหม่จะต้องไม่ใช่ผู้ถือหุ้นหรือหุ้นส่วนรายใหญ่ของนิติบุคคลนั้นเว้นแต่กรณีผู้ถือหุ้นหรือหุ้นส่วนตายให้คณะกรรมการหรือพนักงานเจ้าหน้าที่พิจารณาเป็นรายกรณี(๒)ยื่นคำร้องขอเปลี่ยนแปลงข้อมูลต่อคณะกรรมการเพื่อพิจารณาอนุญาตในกรณีการเปลี่ยนแปลงข้อมูล ดังต่อไปนี้(ก)เปลี่ยนชื่อสถานี(ข)เปลี่ยนแปลงความสูง จำนวนหรือประเภทของสายอากาศตามข้อมูลมาตรฐานทางเทคนิคที่ได้ยื่นไว้ต่อคณะกรรมการ(ค)เพิ่มหรือลดกำลังส่งออกอากาศ(ง)ประเภทการทดลองประกอบกิจการตามที่คณะกรรมการกำหนด(จ)กรณีอื่นใดที่กระทบต่อสิทธิในการทดลองประกอบกิจการตามที่คณะกรรมการกำหนดการยื่นคำร้องขอเปลี่ยนแปลงตาม(๒) ผู้ทดลองประกอบกิจการจะต้องแจ้งรายละเอียดการเปลี่ยนแปลงพร้อมทั้งยื่นเอกสารที่เกี่ยวข้องต่อพนักงานเจ้าหน้าที่ก่อนดำเนินการเปลี่ยนแปลงข้อมูลโดยอาจนำส่งด้วยตนเอง ณ สำนักงาน หรือทางไปรษณีย์ลงทะเบียนหรือสถานที่ที่สำนักงานกำหนด และผู้ทดลองประกอบกิจการจะดำเนินการเปลี่ยนแปลงข้อมูลได้ต่อเมื่อได้รับอนุญาตจากคณะกรรมการ ทั้งนี้ให้พนักงานเจ้าหน้าที่รวบรวมรายละเอียดในการดำเนินการเอกสารที่เกี่ยวข้องพร้อมทั้งจัดทำรายงานความเห็นเสนอต่อคณะกรรมการพิจารณาภายในเก้าสิบวันการเปลี่ยนแปลงความถี่ออกอากาศที่ตั้งสถานี ที่ตั้งเครื่องส่ง หรือที่ตั้งสายอากาศ จะกระทำไม่ได้ เว้นแต่มีเหตุจำเป็นทางด้านการรบกวนคลื่นความถี่ด้านภูมิศาสตร์ หรือตามกฎหมายอื่นที่เกี่ยวข้อง โดยจะต้องปรากฏข้อเท็จจริงว่าผู้ทดลองประกอบกิจการไม่สามารถแก้ไขปัญหาการรบกวนคลื่นความถี่หรือปรับปรุงมาตรฐานเทคนิคให้เป็นไปตามภาคผนวกค แนบท้ายประกาศนี้ ทั้งนี้การเปลี่ยนแปลงที่ตั้งสถานี ที่ตั้งเครื่องส่ง หรือที่ตั้งสายอากาศจะต้องมีระยะทางระหว่างที่ตั้งที่ได้รับอนุญาตทดลองประกอบกิจการครั้งแรกและที่ตั้งใหม่ไม่เกินสิบกิโลเมตรทางอากาศข้อ ๑๑ ในกรณีที่มีภัยพิบัติหรือเหตุฉุกเฉินหรือมีกรณีอื่นตามที่คณะกรรมการประกาศกำหนดซึ่งมีความจำเป็นต้องออกอากาศแจ้งข่าวหรือเตือนภัยให้ประชาชนทราบเมื่อรัฐบาลหรือหน่วยงานของรัฐที่เกี่ยวข้องร้องขอให้ผู้ทดลองประกอบกิจการดำเนินการออกอากาศตามที่ร้องขอโดยให้ดำเนินการตามที่ประกาศ กสทช. เรื่องหลักเกณฑ์และวิธีการปฏิบัติงานของผู้ประกอบกิจการกระจายเสียงและกิจการโทรทัศน์ในกรณีเกิดภัยพิบัติหรือเหตุฉุกเฉินกำหนดหมวด ๒การบริหารจัดการสถานี ข้อ ๑๒ ผู้ทดลองประกอบกิจการจะต้องจัดให้มีโครงสร้างการบริหารจัดการสถานีประกอบด้วย(๑) ผู้อำนวยการสถานีหนึ่งคน(๒) เจ้าหน้าที่เทคนิคอย่างน้อยหนึ่งคน(๓) เจ้าหน้าที่รายการ เจ้าหน้าที่ธุรการ อย่างน้อยหนึ่งคนข้อ ๑๓ ผู้ทดลองประกอบกิจการต้องแต่งตั้งบุคคลซึ่งมีสัญชาติไทยเป็นผู้อำนวยการสถานีเพื่อควบคุมดูแลการออกอากาศรับผิดชอบดูแลการจัดรายการ การดำเนินรายการและการออกอากาศของสถานีให้เป็นไปตามที่ได้รับอนุญาตทดลองประกอบกิจการในกรณีที่มีการเปลี่ยนแปลงผู้อำนวยการสถานีให้ผู้ทดลองประกอบกิจการแจ้งรายละเอียดเกี่ยวกับการเปลี่ยนแปลงดังกล่าวเป็นลายลักษณ์อักษรพร้อมสำเนาเอกสาร หลักฐานประกอบ ซึ่งได้มีการรับรองความถูกต้องของสำเนาเอกสารให้คณะกรรมการทราบภายในสิบห้าวันนับแต่วันที่มีการเปลี่ยนแปลงข้อ ๑๔ ให้ผู้อำนวยการสถานีที่ผู้ทดลองประกอบกิจการแต่งตั้งตามข้อ๑๓ เป็นผู้ควบคุมดูแลให้มีการออกอากาศโดยใช้ชื่อสถานี กำลังส่ง ความถี่และกำหนดเวลาออกอากาศ ให้เป็นไปตามที่ได้รับอนุญาตจากคณะกรรมการและจะต้องเป็นผู้รับผิดชอบดูแลการจัดรายการการดำเนินรายการและการออกอากาศทุกรายการของสถานีให้เป็นไปโดยถูกต้องตามกฎหมายและประกาศต่าง ๆ ตลอดระยะเวลาที่ได้รับอนุญาตทดลองประกอบกิจการข้อ ๑๕ ผู้ทดลองประกอบกิจการต้องรับผิดในการกระทำของผู้อำนวยการสถานีที่ได้กระทำไปในการควบคุมดูแลและการบริหารจัดการสถานีเสมือนเป็นการกระทำของตนเอง เว้นแต่จะพิสูจน์ได้ว่าการกระทำดังกล่าวตนมิได้รู้เห็นหรือยินยอมด้วย และได้ใช้ความระมัดระวังในการป้องกันตามสมควรแล้วข้อ ๑๖ ให้ผู้ทดลองประกอบกิจการดำเนินการเกี่ยวกับเครื่องส่งวิทยุคมนาคมการตั้งสถานีวิทยุคมนาคม ให้เป็นไปตามกฎหมายว่าด้วยวิทยุคมนาคมกฎหมายว่าด้วยการเดินอากาศ กฎหมายว่าด้วยการควบคุมอาคารหรือกฎหมายอื่นที่เกี่ยวข้อง แล้วแต่กรณี โดยครบถ้วนหมวด ๓รายการของกิจการวิทยุกระจายเสียง ข้อ ๑๗ การทดลองประกอบกิจการวิทยุกระจายเสียงจะต้องเป็นไปตามผังรายการที่ยื่นต่อคณะกรรมการหรือพนักงานเจ้าหน้าที่ผู้ทดลองประกอบกิจการจะต้องยื่นผังรายการที่จะออกอากาศและแสดงรายละเอียดสัดส่วนรายการตามแบบที่คณะกรรมการกำหนดต่อคณะกรรมการหรือพนักงานเจ้าหน้าที่ภายในเก้าสิบวันนับตั้งแต่วันที่ได้รับอนุญาตให้ทดลองประกอบกิจการวิทยุกระจายเสียงครั้งแรกการยื่นผังรายการตามวรรคสอง ให้ผู้ทดลองประกอบกิจการนำส่งด้วยตนเองหรือทางไปรษณีย์ลงทะเบียน ณ สำนักงาน หรือสถานที่ที่สำนักงานกำหนด หรือรูปแบบวิธีการอื่นใดที่คณะกรรมการหรือพนักงานเจ้าหน้าที่กำหนดข้อ ๑๘ ในกรณีที่คณะกรรมการหรือพนักงานเจ้าหน้าที่เห็นว่าผังรายการของผู้ทดลองประกอบกิจการไม่เป็นไปตามหลักเกณฑ์ที่คณะกรรมการประกาศกำหนดและเห็นควรให้แก้ไขผังรายการให้ผู้ทดลองประกอบกิจการแก้ไขผังรายการให้ถูกต้องภายในสิบห้าวันนับตั้งแต่ได้รับแจ้งจากพนักงานเจ้าหน้าที่หรือตามที่คณะกรรมการกำหนดเพื่อให้คณะกรรมการหรือพนักงานเจ้าหน้าที่พิจารณาเมื่อคณะกรรมการหรือพนักงานเจ้าหน้าที่เห็นชอบผังรายการที่ผู้ทดลองประกอบกิจการได้แก้ไขตามวรรคแรกแล้วให้สำนักงานแจ้งผลให้ผู้ทดลองประกอบกิจการทราบเป็นหนังสือภายในสิบห้าวันทำการ เว้นแต่เป็นกรณีที่มีเหตุเร่งด่วนอาจแจ้งผลให้ผู้ทดลองประกอบกิจการทราบทางโทรสารหรือไปรษณีย์อิเล็กทรอนิกส์ก่อนการแจ้งด้วยหนังสือก็ได้หลังจากได้รับแจ้งผลจากสำนักงานตามวรรคสองแล้วให้ผู้ทดลองประกอบกิจการเริ่มให้ทดลองประกอบกิจการตามผังรายการที่คณะกรรมการเห็นชอบแล้วได้ข้อ ๑๙ การเปลี่ยนแปลงผังรายการที่คณะกรรมการเห็นชอบแล้วให้ผู้ทดลองประกอบกิจการยื่นข้อมูลผังรายการและเอกสารประกอบที่ต้องการเปลี่ยนแปลงต่อคณะกรรมการพิจารณาก่อนทำการเปลี่ยนแปลงไม่น้อยกว่าสิบห้าวันโดยให้นำเอาความในข้อ ๑๗ มาใช้บังคับโดยอนุโลม และการพิจารณาเปลี่ยนแปลงผังรายการให้นำเอาความในข้อ๑๘ มาใช้บังคับโดยอนุโลมข้อ ๒๐ ในกรณีที่มีเหตุจำเป็นเร่งด่วนที่มีผลกระทบต่อประโยชน์สาธารณะภัยพิบัติ หรือมีเหตุฉุกเฉินหรือเหตุอื่นใดที่คณะกรรมการกำหนดผู้ทดลองประกอบกิจการอาจดำเนินรายการที่แตกต่างจากผังรายการหลักที่คณะกรรมการเห็นชอบแล้วได้แต่ต้องแจ้งเหตุผล ความจำเป็นและรายละเอียดที่เกี่ยวข้องให้คณะกรรมการหรือพนักงานเจ้าหน้าที่ทราบภายในสิบห้าวันนับตั้งแต่วันที่ได้มีการเปลี่ยนแปลงผังรายการข้อ ๒๑ รายการที่ผู้ทดลองประกอบกิจการจะออกอากาศได้จะต้องไม่มีเนื้อหาสาระที่ก่อให้เกิดการล้มล้างการปกครองในระบอบประชาธิปไตยอันมีพระมหากษัตริย์ทรงเป็นประมุขหรือไม่มีผลกระทบต่อความมั่นคงของรัฐ ความสงบเรียบร้อยหรือศีลธรรมอันดีของประชาชนหรือไม่มีการกระทำซึ่งเข้าลักษณะลามกอนาจารหรือมีผลกระทบต่อการให้เกิดความเสื่อมทรามทางจิตใจหรือสุขภาพของประชาชนอย่างร้ายแรงให้ผู้ทดลองประกอบกิจการมีหน้าที่ตรวจสอบการดำเนินการออกอากาศโดยหากพบว่ามีการไม่ปฏิบัติตามความในวรรคหนึ่ง หรือมีลักษณะทำนองเดียวกันให้ดำเนินการแก้ไขหรือปฏิบัติให้ถูกต้องก่อนที่จะมีการออกอากาศรายการนั้นหรือให้ระงับการออกอากาศทันทีข้อ ๒๒ ผู้ทดลองประกอบกิจการต้องจัดให้มีการออกอากาศรายการดังต่อไปนี้(๑) เพลงชาติไทย ออกอากาศทุกวัน เวลา ๘.๐๐ น. และเวลา ๑๘.๐๐ น.(๒) ข่าวในพระราชสำนัก ออกอากาศทุกวัน ในช่วงเวลา ๑๙.๐๐ - ๒๐.๓๐ น.ในกรณีที่มีเหตุจำเป็น ทำให้ไม่สามารถออกอากาศข่าวในพระราชสำนักได้ในเวลาปกติให้ออกอากาศในระหว่างเวลา ๑๙.๐๐ - ๒๒.๐๐ น. ได้โดยต้องปฏิบัติตามหลักเกณฑ์การขอพระราชทานพระมหากรุณาตามที่สำนักราชเลขาธิการกำหนดหรือตามหลักเกณฑ์ที่คณะกรรมการประกาศกำหนด(๓) รายการที่มีเนื้อหาสร้างสรรค์สังคมหรือรายการสำหรับเด็กและเยาวชน อย่างน้อยวันละหกสิบนาที ในช่วงเวลา ๑๖.๐๐ - ๑๘.๐๐น. ในวันจันทร์ถึงวันศุกร์ และช่วงเวลา ๐๗.๐๐ - ๐๙.๐๐ น. ในวันเสาร์และวันอาทิตย์ในระหว่างช่วงเวลา ๑๘.๐๐ - ๒๒.๐๐ น.เป็นช่วงเวลาที่มีจำนวนผู้รับฟังสูง ซึ่งเด็กและเยาวชนอาจรับฟังอยู่ด้วยให้ออกอากาศรายการที่มีเนื้อหาที่มีความเหมาะสมและจะไม่เป็นภัยต่อการพัฒนาทั้งในด้านสติปัญญาอารมณ์ และสังคมของเด็กและเยาวชน ทั้งนี้คณะกรรมการอาจประกาศกำหนดหรือแก้ไขเปลี่ยนแปลงสัดส่วนและช่วงเวลาออกอากาศที่เหมาะสมสำหรับรายการดังกล่าวเพิ่มเติมได้ข้อ ๒๓ เพื่อคุ้มครองเด็กและเยาวชนให้ผู้ทดลองประกอบกิจการดำเนินการออกอากาศรายการให้เป็นไปตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ว่าด้วยหลักเกณฑ์เกี่ยวกับผังรายการและเนื้อหารายการที่คณะกรรมการประกาศกำหนดและต้องสอดคล้องกับกฎหมายที่เกี่ยวข้องโดยเคร่งครัดข้อ ๒๔ รายการที่ผู้ทดลองประกอบกิจการจะออกอากาศได้จะต้องได้รับสิทธิในทรัพย์สินทางปัญญา หรือสิทธิในการทำซ้ำ ดัดแปลงเผยแพร่ทรัพย์สินทางปัญญาหรือสิทธิในทรัพย์สินทางปัญญาอื่นใดที่จำเป็นก่อนนำมาออกอากาศคณะกรรมการหรือพนักงานเจ้าหน้าที่ อาจเรียกให้ผู้ทดลองประกอบกิจการส่งเอกสารหลักฐานการได้รับสิทธิตามวรรคหนึ่งได้ตามที่เห็นสมควรข้อ ๒๕ การดำเนินการออกอากาศของผู้ทดลองประกอบกิจการให้คำนึงถึงการจัดให้มีบริการที่เหมาะสมเพื่อประโยชน์ในการส่งเสริมและคุ้มครองสิทธิของคนพิการและคนด้อยโอกาสให้สามารถเข้าถึงหรือรับรู้และใช้ประโยชน์จากรายการของกิจการกระจายเสียงได้อย่างเสมอภาคกับบุคคลทั่วไปโดยอาจจัดให้มีบริการกระจายเสียงที่ออกอากาศรายการอ่านหนังสือเต็มเวลาหรือบริการในรูปแบบอื่นใดที่ทำให้คนพิการและคนด้อยโอกาสเข้าถึงหรือรับรู้การให้บริการได้สำหรับรายการที่นำเสนอข้อมูลข่าวสารสาธารณะในเวลาออกอากาศอย่างน้อยวันละหกสิบนาทีข้อ ๒๖ ผู้ทดลองประกอบกิจการต้องจัดให้มีการบันทึกรายการที่ได้ออกอากาศไปแล้วทุกรายการด้วยวิธีการใดๆ ที่สามารถถ่ายทอดกลับมาเป็นรายการนั้นได้และเก็บรักษาไว้เพื่อให้พนักงานเจ้าหน้าที่ทำการตรวจสอบได้ โดยระยะเวลาการจัดเก็บต้องไม่น้อยกว่าสามสิบวันเว้นแต่คณะกรรมการจะกำหนดเป็นอย่างอื่น ทั้งนี้การบันทึกรายการดังกล่าวจะต้องไม่ดำเนินการแก้ไขหรือดัดแปลงให้แตกต่างจากรายการที่ได้ออกอากาศในกรณีที่พนักงานเจ้าหน้าที่พบว่ามีรายการที่ได้ออกอากาศไปแล้วฝ่าฝืนต่อกฎหมายว่าด้วยการประกอบกิจการกระจายเสียงและกิจการโทรทัศน์หรือประกาศที่คณะกรรมการกำหนด หรือกฎหมายอื่น ๆให้พนักงานเจ้าหน้าที่มีอำนาจเรียกบันทึกรายการที่ได้ออกอากาศไปแล้วตามวรรคหนึ่ง ผู้ทดลองประกอบกิจการจะต้องส่งบันทึกรายการดังกล่าวภายในเจ็ดวันนับแต่ได้รับแจ้งจากพนักงานเจ้าหน้าที่ ทั้งนี้ไม่ตัดสิทธิพนักงานเจ้าหน้าที่ในการระงับการออกอากาศรายการเป็นการชั่วคราวหมวด ๔การหารายได้กิจการวิทยุกระจายเสียง ข้อ ๒๗ ผู้ทดลองประกอบกิจการบริการสาธารณะจะหารายได้จากการโฆษณาไม่ได้เว้นแต่(๑) เป็นการหารายได้โดยการโฆษณาหรือเผยแพร่ข่าวสารเกี่ยวกับงานหรือกิจการของหน่วยงานของรัฐหรือรัฐวิสาหกิจสมาคม มูลนิธิหรือนิติบุคคลอื่นที่มีวัตถุประสงค์ในการดำเนินกิจการเพื่อประโยชน์สาธารณะโดยไม่แสวงหากำไรในทางธุรกิจ หรือ(๒) เป็นการเสนอภาพลักษณ์ขององค์กร บริษัท และกิจการโดยมิได้มีการโฆษณาสรรพคุณ คุณประโยชน์หรือคุณภาพของผลิตภัณฑ์ที่เกี่ยวข้องทั้งทางตรงและทางอ้อมการเสนอภาพลักษณ์ตามวรรคหนึ่งต้องไม่เป็นการสร้างการรับรู้ถึงตราสินค้า หรือนำเสนอเกี่ยวกับผลิตภัณฑ์หรือกล่าวถึงสรรพคุณ คุณภาพหรือคุณประโยชน์ทางกายภาพของผลิตภัณฑ์ที่เกี่ยวข้องทั้งทางตรงและทางอ้อมไม่ว่าจะด้วยวิธีการใด ๆ แก่ผู้บริโภคผู้ทดลองประกอบกิจการบริการสาธารณะที่มีวัตถุประสงค์หลักในการประกอบกิจการเพื่อความมั่นคงของรัฐหรือความปลอดภัยสาธารณะให้หารายได้จากการโฆษณาได้เท่าที่เพียงพอต่อการทดลองประกอบกิจการโดยไม่เน้นการแสวงหากำไรข้อ ๒๘ ผู้ทดลองประกอบกิจการบริการชุมชนจะหารายได้จากการโฆษณาไม่ได้แต่อาจมีรายได้จากการบริจาค การอุดหนุนของสถานีหรือรายได้ทางอื่นซึ่งมิใช่การโฆษณาการบริจาคหรือการอุดหนุนจะต้องสะท้อนถึงเงื่อนไขของการได้รับใบอนุญาตทดลองประกอบกิจการกระจายเสียงบริการชุมชนและไม่มีการแทรกแซง ไม่มีอิทธิพลต่อการบริหารสถานี หรือไม่ส่งผลกระทบใด ๆต่อทิศทางการดำเนินงาน การผลิตรายการและเนื้อหารายการที่ออกอากาศข้อ ๒๙ ผู้ทดลองประกอบกิจการบริการทางธุรกิจสามารถหารายได้จากการโฆษณาหรือวิธีการอื่นใดได้ไม่เกินชั่วโมงละสิบสองนาทีครึ่ง โดยเมื่อรวมเวลาโฆษณาตลอดทั้งวันเฉลี่ยแล้วต้องไม่เกินชั่วโมงละสิบนาทีข้อ ๓๐ ให้ผู้ทดลองประกอบกิจการจัดทำและบันทึกข้อมูลเกี่ยวกับรายได้และค่าใช้จ่ายในการดำเนินงานของสถานีในช่วงหนึ่งปีนับแต่วันที่ได้รับอนุญาตให้ทดลองประกอบกิจการและให้ยื่นต่อคณะกรรมการหรือพนักงานเจ้าหน้าที่เมื่อมีการร้องขอผู้ทดลองประกอบกิจการบริการชุมชนให้ส่งข้อมูลตามวรรคหนึ่งตามที่กำหนดในประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕หมวด ๕มาตรการเพื่อบังคับการให้เป็นไปตามประกาศ ข้อ ๓๑ กรณีผู้ทดลองประกอบกิจการฝ่าฝืนหรือไม่ปฏิบัติตามกฎหมายว่าด้วยการประกอบกิจการกระจายเสียงและกิจการโทรทัศน์ระเบียบ ข้อบังคับ ประกาศ คำสั่งหรือมาตรการที่เกี่ยวกับการประกอบกิจการกระจายเสียงและกิจการโทรทัศน์ที่คณะกรรมการกำหนดหรือกฎหมายอื่น ๆ ที่มีโทษทางอาญา นอกจากต้องรับโทษตามกฎหมายอื่นแล้วให้พนักงานเจ้าหน้าที่มีอำนาจดำเนินการ ดังต่อไปนี้(๑) ออกคำสั่งให้ผู้ทดลองประกอบกิจการชี้แจงเป็นลายลักษณ์อักษร(๒) ตักเตือนเป็นลายลักษณ์อักษรให้ดำเนินการแก้ไข ปรับปรุงหรือปฏิบัติให้ถูกต้องหรือเหมาะสมภายในระยะเวลาที่กำหนดไว้ในคำสั่งหากผู้ทดลองประกอบกิจการยังคงฝ่าฝืน ไม่ดำเนินการแก้ไข ปรับปรุงหรือปฏิบัติให้ถูกต้องหรือเหมาะสมตาม (๒)พนักงานเจ้าหน้าที่มีอำนาจสั่งให้ผู้ทดลองประกอบกิจการระงับการกระทำที่ฝ่าฝืนนั้นในกรณีที่ผู้ทดลองประกอบกิจการได้รับคำสั่งจากพนักงานเจ้าหน้าที่ตามวรรคหนึ่งไม่พอใจในคำสั่งดังกล่าว ให้มีสิทธิอุทธรณ์คำสั่งต่อคณะกรรมการภายในสามสิบวันนับแต่วันที่ได้รับแจ้งคำสั่งดังกล่าวการอุทธรณ์ไม่เป็นเหตุให้ทุเลาการบังคับตามคำสั่งของพนักงานเจ้าหน้าที่และให้ถือว่าคำวินิจฉัยของคณะกรรมการเป็นที่สุดหากผู้ทดลองประกอบกิจการไม่ปฏิบัติตามคำสั่งของพนักงานเจ้าหน้าที่ตามวรรคหนึ่งและพ้นกำหนดระยะเวลาอุทธรณ์ตามวรรคสองหรือคณะกรรมการวินิจฉัยยืนตามคำสั่งพนักงานเจ้าหน้าที่เมื่อพนักงานเจ้าหน้าที่ได้มีหนังสือเตือนแล้วไม่ปฏิบัติตามคำสั่งนั้นให้พนักงานเจ้าหน้าที่กำหนดค่าปรับทางปกครองตามกฎหมายว่าด้วยวิธีปฏิบัติราชการทางปกครองในกรณีที่ผู้ทดลองประกอบกิจการยังมีการดำเนินการที่ฝ่าฝืนนั้นซ้ำอีกหรือกรณีที่มีความเสียหายร้ายแรงต่อประโยชน์สาธารณะให้พนักงานเจ้าหน้าที่รวบรวมข้อเท็จจริง พร้อมจัดทำรายงานความเห็นเสนอต่อคณะกรรมการเพื่อพิจารณาพักใช้หรือเพิกถอนการทดลองประกอบกิจการข้อ ๓๒ ในกรณีที่ปรากฏแก่พนักงานเจ้าหน้าที่ว่าผู้ทดลองประกอบกิจการฝ่าฝืนหรือไม่ปฏิบัติตามเงื่อนไขในการทดลองประกอบกิจการข้อ ๑๓ (๑) และ (๒) ของประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ ข้อ ๒๗ และข้อ ๒๘ของประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง หลักเกณฑ์การกำกับดูแลการทดลองประกอบกิจการวิทยุกระจายเสียง พ.ศ. ๒๕๕๖ให้พนักงานเจ้าหน้าที่รวบรวมข้อเท็จจริง พยานหลักฐานพร้อมจัดทำรายงานความเห็นเสนอต่อคณะกรรมการเพื่อพิจารณาเพิกถอนการทดลองประกอบกิจการภายในสี่สิบห้าวันนับตั้งแต่วันที่พบการกระทำที่ฝ่าฝืนต่อประกาศ[๗]ในกรณีที่ปรากฏแก่พนักงานเจ้าหน้าที่ว่าผู้ทดลองประกอบกิจการฝ่าฝืนหรือไม่ปฏิบัติตามเงื่อนไขในการทดลองประกอบกิจการในกรณีอื่นใดในข้อ๑๓ (๓) - (๑๕) ของประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ ให้นำข้อ ๓๑ตามประกาศนี้มาใช้บังคับโดยอนุโลมข้อ ๓๓[๘] ในกรณีที่ปรากฏแก่พนักงานเจ้าหน้าที่ว่าผู้ทดลองประกอบกิจการฝ่าฝืนหรือไม่ปฏิบัติตามเงื่อนไขการใช้คลื่นความถี่ที่กำหนดในภาคผนวกค ของประกาศฉบับนี้ ให้พนักงานเจ้าหน้าที่แจ้งผู้ทดลองประกอบกิจการระงับการออกอากาศไว้จนกว่าจะได้ปฏิบัติตามหลักเกณฑ์ดังกล่าวหากผู้ทดลองประกอบกิจการไม่ปฏิบัติตามคำสั่งให้ระงับการออกอากาศตามวรรคหนึ่งให้พนักงานเจ้าหน้าที่รวบรวมข้อเท็จจริงและพยานหลักฐานพร้อมจัดทำรายงานความเห็นต่อคณะกรรมการ เพื่อพิจารณาเพิกถอนการทดลองประกอบกิจการภายในสี่สิบห้าวันทำการนับตั้งแต่วันที่พนักงานเจ้าหน้าที่พบการฝ่าฝืนคำสั่งข้อ๓๔[๙] การดำเนินการตามหมวด ๕ให้นำกฎหมายว่าด้วยวิธีปฏิบัติราชการทางปกครองในส่วนที่เกี่ยวกับการพิจารณาชั้นพนักงานเจ้าหน้าที่มาใช้บังคับแก่การพิจารณาของคณะกรรมการโดยอนุโลมประกาศณ วันที่ ๑๖ สิงหาคม พ.ศ. ๒๕๕๖พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ [เอกสารแนบท้าย]๑. ภาคผนวก ก การต่ออายุการทดลองประกอบกิจการ[๑๐]๒. ภาคผนวก ข อัตราค่าดำเนินการพิจารณาการทดลองประกอบกิจการ[๑๑]๓. ภาคผนวก ค มาตรฐานเทคนิคสำหรับผู้ทดลองประกอบกิจการวิทยุกระจายเสียง[๑๒]๔. ภาคผนวก ง รายละเอียดช่องความถี่วิทยุสำหรับการทดลองประกอบกิจการวิทยุกระจายเสียง[๑๓]๕. ภาคผนวก จ แบบรายงานระดับการแผ่คลื่นแม่เหล็กไฟฟ้าของสถานีวิทยุกระจายเสียงสำหรับการทดลองประกอบกิจการ[๑๔]๖. ภาคผนวก ฉ สถานที่ตั้งท่าอากาศยานสถานีควบคุมจราจรทางอากาศและพื้นที่ปลอดการรบกวนการใช้คลื่นความถี่[๑๕]๗. ภาคผนวก ช สถานีวิทยุกระจายเสียงระบบเอฟ.เอ็ม.[๑๖]๘. ภาคผนวก ซ สถานที่ตั้งสถานีตรวจสอบการใช้ความถี่วิทยุของสำนักงานกสทช.[๑๗]๙. แบบรับรองการปฏิบัติตามเงื่อนไขการทดลองประกอบกิจการวิทยุกระจายเสียง(แบบ ปส. ๐๘) (แก้ไขเพิ่มเติม)[๑๘](ดูข้อมูลจากภาพกฎหมาย) ประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่อง หลักเกณฑ์การกำกับดูแลการทดลองประกอบกิจการวิทยุกระจายเสียง(ฉบับที่ ๒)[๑๙]ข้อ๒ ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาประกาศ ระเบียบ ข้อบังคับหรือคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ๑๑ ภายในหนึ่งร้อยแปดสิบวันนับตั้งแต่วันที่ประกาศนี้ประกาศในราชกิจจานุเบกษาให้สำนักงานสำรวจตรวจสอบการใช้คลื่นความถี่ของสถานีตามที่กำหนดในภาคผนวก คแนบท้ายประกาศ ดังต่อไปนี้ และรายงานผลต่อคณะกรรมการ(๑)สถานีที่มีที่ตั้งอยู่ในบริเวณพื้นที่ปลอดการรบกวนการใช้งานคลื่นความถี่ของท่าอากาศยานและสถานีควบคุมจราจรทางอากาศ(๒)สถานีที่มีที่ตั้งอยู่ภายในบริเวณพื้นที่ที่มีระยะห่างตั้งแต่ศูนย์กิโลเมตรถึงห้าสิบกิโลเมตรจากจุดพิกัดระบบควบคุมจราจรทางอากาศของท่าอากาศยานและสถานีควบคุมจราจรทางอากาศกลุ่มที่๑ ตามที่กำหนดในภาคผนวก ฉ แนบท้ายประกาศ และ(๓)สถานีที่มีที่ตั้งอยู่ภายในจังหวัดที่ตั้งของท่าอากาศยานและสถานีควบคุมจราจรทางอากาศกลุ่มที่๑ ตามที่กำหนดในภาคผนวก ฉ แนบท้ายประกาศ ผู้ทดลองประกอบกิจการจะต้องอำนวยความสะดวกให้พนักงานเจ้าหน้าที่หรือผู้ที่คณะกรรมการมอบหมายดำเนินการตามวรรคหนึ่ง ชวัลพร/จัดทำ๒๒ มีนาคม ๒๕๕๙ปัญญา/ตรวจ๕ เมษายน ๒๕๕๙ชุติมา/ปรับปรุง๒๒ มกราคม ๒๕๖๑[๑] ราชกิจจานุเบกษาเล่ม ๑๓๐/ตอนพิเศษ ๑๒๒ ง/หน้า ๗๔/๒๓ กันยายน ๒๕๕๖[๒] ข้อ ๔ นิยามคำว่าแบบรับรอง เพิ่มโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๓] ข้อ ๔ นิยามคำว่าค่าดำเนินการ เพิ่มโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๔] ข้อ ๗แก้ไขเพิ่มเติมโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์การกำกับดูแลการทดลองประกอบกิจการวิทยุกระจายเสียง(ฉบับที่ ๒)[๕] ข้อ ๙แก้ไขเพิ่มเติมโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๖] ข้อ ๑๐ แก้ไขเพิ่มเติมโดยประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๗] ข้อ ๓๒ วรรคหนึ่งแก้ไขเพิ่มเติมโดยประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง หลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๘] ข้อ ๓๓แก้ไขเพิ่มเติมโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๙] ข้อ ๓๔เพิ่มโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๑๐] ภาคผนวก กการต่ออายุการทดลองประกอบกิจการ เพิ่มโดยประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๑๑] ภาคผนวก ข อัตราค่าดำเนินการพิจารณาการทดลองประกอบกิจการ เพิ่มโดยประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง หลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๑๒] ภาคผนวก คมาตรฐานเทคนิคสำหรับผู้ทดลองประกอบกิจการวิทยุกระจายเสียง เพิ่มโดยประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๑๓] ภาคผนวก งรายละเอียดช่องความถี่วิทยุสำหรับการทดลองประกอบกิจการวิทยุกระจายเสียง เพิ่มโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์การกำกับดูแลการทดลองประกอบกิจการวิทยุกระจายเสียง(ฉบับที่ ๒)[๑๔] ภาคผนวก จแบบรายงานระดับการแผ่คลื่นแม่เหล็กไฟฟ้าของสถานีวิทยุกระจายเสียงสำหรับการทดลองประกอบกิจการ เพิ่มโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์การกำกับดูแลการทดลองประกอบกิจการวิทยุกระจายเสียง(ฉบับที่ ๒)[๑๕] ภาคผนวก ฉ สถานที่ตั้งท่าอากาศยานสถานีควบคุมจราจรทางอากาศและพื้นที่ปลอดการรบกวนการใช้คลื่นความถี่ เพิ่มโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง หลักเกณฑ์การกำกับดูแลการทดลองประกอบกิจการวิทยุกระจายเสียง(ฉบับที่ ๒)[๑๖] ภาคผนวก ช สถานีวิทยุกระจายเสียงระบบเอฟ.เอ็ม. เพิ่มโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๑๗] ภาคผนวก ซสถานที่ตั้งสถานีตรวจสอบการใช้ความถี่วิทยุของสำนักงาน กสทช.เพิ่มโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๑๘] แบบรับรองการปฏิบัติตามเงื่อนไขการทดลองประกอบกิจการวิทยุกระจายเสียง แก้ไขเพิ่มเติมโดยประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การกำกับดูแลการทดลองประกอบกิจการวิทยุกระจายเสียง (ฉบับที่ ๒)[๑๙] ราชกิจจานุเบกษา เล่ม๑๓๓/ตอนพิเศษ ๔๙ ง/หน้า ๑๑/๒๖ กุมภาพันธ์ ๒๕๕๙